NARIADENIE KOMISIE (ES) č. 834/2008
z 22. augusta 2008,
ktorým sa mení a dopĺňa nariadenie (ES) č. 1319/2006 o výmene určitých informácií medzi členskými štátmi a Komisiou týkajúcich sa bravčového mäsa
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 192 ods. 2 v spojení s jeho článkom 4,
keďže:
(1)
Nariadením Komisie (ES) č. 1319/2006 (2) sa ustanovuje, že členské štáty oznamujú Komisii každý týždeň, najneskôr vo štvrtok, niektoré ceny za predchádzajúci týždeň.
(2)
Aby boli informácie na účely riadenia trhu čo najaktuálnejšie a vzhľadom na technologický pokrok v oblasti prenosu informácií je potrebné skrátiť danú lehotu na oznamovanie.
(3)
Nariadenie (ES) č. 1319/2006 by sa preto malo zodpovedajúcim spôsobom zmeniť a doplniť.
(4)
Aby sa členské štáty mohli prispôsobiť novým lehotám na oznamovanie, malo by sa ustanoviť, že toto nariadenie sa uplatňuje od 1. septembra 2008.
(5)
Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
V článku 1 ods. 1 nariadenia (ES) č. 1319/2006 sa úvodná veta nahrádza takto:
„Členské štáty oznamujú Komisii každý týždeň, najneskôr v stredu o 12.00 hod. (bruselského času), nasledujúce informácie týkajúce sa predchádzajúceho týždňa:“
Článok 2
Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
Uplatňuje sa od 1. septembra 2008.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 22. augusta 2008